
Narva Linnavalitsuse 15.07.2009 korralduse nr 840-k „Ehituslubade väljastamine“ punkti 3.5 ja ehitusloa nr 16671 kehtetuks tunnistamine ning  

Kalda tn 1hoone rekonstrueerimiseks ehitusloa väljastamine

1. ASJAOLUD JA MENETLUSE KÄIK

Kalda tn 1 kinnistu omanik esitas ehitusloa  nr 16671 kehtetuks tunnistamise taotluse, kuna ehitustööde käigus ehitusloa taotlemise aluseks olnud ehitusprojekti on muudetud sellisel, et muutusid ehitusloa taotluses näidatud muud olulised tehnilised näitajad. Koos ehitusloa kehtetuks tunnistamise taotlusega ehitise omanik esitas uue ehitusloa taotluse koos muudetud ehitusprojektiga, mis on heaks kiidetud Ida-Eesti Päästekeskuse poolt ning kooskõlastatud peaarhitektiga.
2.    ÕIGUSLIKUD ALUSED

2.1. Kohaliku omavalitsuse korralduse seaduse §30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Haldusmenetluse seaduse §68 lõike 1 kohaselt isikul on õigus taotleda haldusakti kehtetuks tunnistamist üksnes juhul, kui ta võib taotleda käesoleva seaduse § 44 alusel haldusmenetluse uuendamist.

2.3. Haldusmenetluse seaduse §68 lõike 2 kohaselt Haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

2.4. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.5. Ehitusseadus §23 lõike 81 kohaselt ehitusloa omanik peab taotlema uue ehitusloa, kui ehitusloa taotlemise aluseks olnud ehitusprojekti muudetakse selliselt, et muutuvad ehitise olulised tingimused, nagu näiteks tuleohutus, energiatõhusus, ehitise kasutusotstarve, mõjuvad koormused (kandevõime) või ehitusloa taotluses näidatud muud olulised tehnilised näitajad.

2.6. Ehitusseaduse §28 lõike 1 punktide 4, 7 kohaselt ehitusloa väljastajal on õigus ehitusluba kehtetuks tunnistada, kui ehitise omanik taotleb ehitusloa kehtetuks tunnistamist ning ehitamise käigus muudetakse või soovitakse muuta ehitise kasutamise otstarvet.
2.7 Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

3.1. Tunnistada kehtetuks Narva Linnavalitsuse 15.07.2009 korralduse nr 840-k „Ehituslubade väljastamine“ punkt 3.5 „3.5. Kalda tn 1 hoone palvemajaks rekonstrueerimiseks“. 
3.2. Tunnistada kehtetuks Kalda tn 1 ehitusluba nr 16671.
3.3.Väljastada ehitusluba Kalda tn 1 hoone palvemajaks rekonstrueerimiseks.
4. RAKENDUSSÄTTED

4.1. Käesolev korraldus jõustub seadusega ettenähtud korras.
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

